CELEX: 31984R1346
Language: el
Date: 1984-05-15 00:00:00
Title: Κανονισμός (ΕΟΚ) αριθ. 1346/84 του Συμβουλίου της 15ης Μαΐου 1984 για την τροποποίηση του κανονισμού (ΕΟΚ) αριθ. 349/84 για την αναστολή των δασμολογικών παραχωρήσεων και την αύξηση των δασμών του Κοινού Δασμολογίου που εφαρμόζονται σε ορισμένα προϊόντα καταγωγής Ηνωμένων Πολιτειών Αμερικής και για την επιβολή ποσοτικών περιορισμών σε άλλα προϊόντα καταγωγής της χώρας αυτής

Avis juridique important

|

31984R1346

Κανονισμός (ΕΟΚ) αριθ. 1346/84 του Συμβουλίου της 15ης Μαΐου 1984 για την τροποποίηση του κανονισμού (ΕΟΚ) αριθ. 349/84 για την αναστολή των δασμολογικών παραχωρήσεων και την αύξηση των δασμών του Κοινού Δασμολογίου που εφαρμόζονται σε ορισμένα προϊόντα καταγωγής Ηνωμένων Πολιτειών Αμερικής και για την επιβολή ποσοτικών περιορισμών σε άλλα προϊόντα καταγωγής της χώρας αυτής  

Επίσημη Εφημερίδα αριθ. L 131 της 17/05/1984 σ. 0001 - 0002 Ισπανική ειδική έκδοση: Κεφάλαιο 02 τόμος 11 σ. 0003  Πορτογαλική ειδική έκδοση : Κεφάλαιο 02 τόμος 11 σ. 0003 

***** ΚΑΝΟΝΙΣΜΟΣ (ΕΟΚ) αριθ. 1346/84 ΤΟΥ ΣΥΜΒΟΥΛΙΟΥ  της 15ης Μαΐου 1984  για την τροποποίηση του κανονισμού (ΕΟΚ) αριθ. 349/84 για την αναστολή των δασμολογικών παραχωρήσεων και την αύξηση των δασμών του Κοινού Δασμολογίου που εφαρμόζονται σε ορισμένα προϊόντα καταγωγής Ηνωμένων Πολιτειών Αμερικής και για την επιβολή ποσοτικών περιορισμών σε άλλα προϊόντα καταγωγής της χώρας αυτής  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι, με τον κανονισμό (ΕΟΚ) αριθ. 349/84 (1), το Συμβούλιο αύξησε τους δασμούς και επέβαλε ποσοτικούς περιορισμούς στην εισαγωγή ορισμένων προϊόντων καταγωγής Ηνωμένων Πολιτειών Αμερικής από την 1η Μαρτίου 1984 μέχρι τις 28 Φεβρουαρίου 1985·  ότι διαπιστώθηκε, εντούτοις, ότι πρέπει, για τις ποσοστώσεις εισαγωγής που εκφράζονται σε ECU, να ληφθεί περισσότερο υπόψη η εξέλιξη της συναλλαγματικής ισοτιμίας του δολαρίου - ECU μεταξύ του 1982, έτος αναφοράς που έχει επιλεγεί από την Κοινότητα για τον υπολογισμό των ποσοστώσεων εισαγωγής, και της ημερομηνίας εφαρμογής των μέτρων αυτών·  ότι πρέπει, συγχρόνως, να καθοριστεί η διαδικασία σύμφωνα με την οποία πρέπει να θεσπιστούν οι λεπτομέρειες εφαρμογής·  ότι πρέπει, επίσης, να εξαιρεθούν από την αύξηση των δασμών τα προϊόντα που είχαν φορτωθεί με προορισμό την Κοινότητα πριν από τη δημοσίευση του κανονισμού (ΕΟΚ) αριθ. 349/84,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 349/84, τροποποιείται ως εξής:  1. το άρθρο 3 παράγραφος 2, αντικαθίσταται από το ακόλουθο κείμενο:  «2. Η κατανομή των ποσοστώσεων μεταξύ των κρατών μελών, καθώς και οι σχετικές λεπτομέρειες εφαρμογής θεσπίζονται σύμφωνα με τη διαδικασία που αναφέρεται στο άρθρο 11 του κανονισμού (ΕΟΚ) αριθ. 1023/70 (1), με βάση τις εισαγωγές στα κράτη μέλη κατά τη διάρκεια του έτους 1982.»·  2. στο άρθρο 5, προστίθεται το ακόλουθο εδάφιο:  «το άρθρο 1 δεν εφαρμόζεται στα εμπορεύματα για τα οποία πιστοποιείται, με βάση τη φορτωτική ή άλλο τίτλο μεταφοράς, ότι είχαν φορτωθεί σε λιμάνι των Ηνωμένων Πολιτειών με προορισμό την Κοινότητα πριν από τις 11 Φεβρουαρίου 1984.»·  3. το παράρτημα αντικαθίσταται από το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Μαρτίου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 15 Μαΐου 1984.  Για το Συμβούλιο  Ο Πρόεδρος  C. CHEYSSON  (1) ΕΕ αριθ. L 40 της 11. 2. 1984, σ. 1.   ΠΑΡΑΡΤΗΜΑ  (σε εκατομμύρια ECU)  1.2.3.4 //   //   //   //   // Κλάση  του Κοινού  Δασμολογίου   // Κώδικας ΝΙΜΕΧΕ  (1984)   // Περιγραφή εμπορευμάτων   // Ποσόστωση από  1 Μαρτίου 1984 έως  28 Φεβρουαρίου 1985  //   //   //   //   // 29.01 Δ ΙΙ  // 29.01-71  // Στυρόλιον  // 31,2  // ex 39.02 Γ Ι β  //  // Πολυαιθυλένιον, σε μία από τις μορφές που αναφέρονται στη σημείωση 3 στοιχείο δ) του κεφαλαίου 39, πάχους:  //   //   //  // - 0,10 mm ή λιγότερου, πυκνότητας:  //   //   // 39.02-09  // - κάτω του 0,94 g/cm3  // 10,8  //   // 39.02-11  // - ίσης ή άνω του 0,94 g/cm3  // 2,4  //   // 39.02-12  // - άνω του 0,10 mm  // 3,1  // ex 93.04 Α  // 93.04-20, 30, 41, 49, 60  // Τυφέκια και καραβίναι κυνηγίου και σκοποβολής, εκτός από τα τυφέκια και τας καραβίνας κυνηγίου και σκοποβολής με δύο κάνες λείες  // 9,0  // ex 97.06 Γ  // 97.06-10  // Είδη και όργανα αθλοπαιδιών υπαίθρου, γυμναστικής, κλασικού αθλητισμού και ετέρων αθλημάτων  // 4,4  // ex 97.06 Γ  // 97.06-33, 34  // Χιονοδρομικά πέδιλα  // 4,8  //   //   //   //